ফিলিস্তীনীরা আজ নিজ দেশে পরবাসী। বহু বছর যাবৎ নিজ মাতৃভূমি থেকে বিতাড়িত হয়ে তারা পথ-প্রান্তরে দেশ হ’তে দেশান্তরে উদ্বাস্ত্ত হয়ে মানবেতর জীবন যাপন করছে। আর যারা দেশের মাটি কামড়ে রয়েছে তাদের উপরে চলছে ইহুদীদের বর্বর নির্যাতন। হত্যা-ধর্ষণ-অপহরণসহ হেন নির্যাতন নেই যা তাদের উপরে চলছে না। দুঃখ ভারাক্রান্ত হৃদয়ে বলতে হয়- কবে শেষ হবে ফিলিস্তীনীদের ওপর এই নিষ্ঠুরতম অত্যাচার! কবে থামবে ওদের কান্না! ওদের গগণবিদারী আহাজারি শুনার কেউ কি নেই? তাদের পাশে দাঁড়ানোর কেউ কি নেই? কি ওদের অপরাধ, কি কারণে আজ ওদের এ করুণ অবস্থা? হ্যাঁ, কারণ একটাই, ওরা মুসলিম, ওরা ফিলিস্তীনী! মুসলিম না হয়ে আজ অন্য কোন জাতি হ’লে হয়তো ওদেরকে এই জ্বলন্ত হুতাশনে জ্বলতে হ’ত না। তখন ওদের উদ্ধারে এগিয়ে আসতো ইহুদী-খৃষ্টান ও তাদের দোসররা। যেমনটি করেছে তারা ইন্দোনেশিয়ার পূর্বতিমুরের ক্ষেত্রে। কিন্তু অবৈধ দখলদার ইহুদীদের ফিলিস্তীন থেকে সরানোর কথা ওরা কখনও বলবে না।